CELEX: 52015DP0191
Language: fi
Date: 2015-05-19 00:00:00
Title: Euroopan parlamentin päätös 19. toukokuuta 2015 Viktor Uspaskichin koskemattomuuden pidättämistä koskevasta pyynnöstä (2014/2203(IMM))

27.9.2016   
            
            
               FI
            
            
               Euroopan unionin virallinen lehti
            
            
               C 353/106
            
         P8_TA(2015)0191
   Viktor Uspaskichin koskemattomuuden pidättämistä koskeva pyyntö
   Euroopan parlamentin päätös 19. toukokuuta 2015 Viktor Uspaskichin koskemattomuuden pidättämistä koskevasta pyynnöstä (2014/2203(IMM))
   (2016/C 353/16)
   
      Euroopan parlamentti, joka
   
               —
            
            
               ottaa huomioon Viktor Uspaskichin koskemattomuuden pidättämistä koskevan, Liettuan yleisen syyttäjän 1. lokakuuta 2014 välittämän pyynnön, josta ilmoitettiin täysistunnossa 12. marraskuuta 2014,
            
         
               —
            
            
               on kuullut Viktor Uspaskichia työjärjestyksen 9 artiklan 5 kohdan mukaisesti,
            
         
               —
            
            
               ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7 olevan 8 ja 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
            
         
               —
            
            
               ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008, 19. maaliskuuta 2010, 6. syyskuuta 2011 ja 17. tammikuuta 2013 antamat tuomiot (1),
            
         
               —
            
            
               ottaa huomioon Liettuan tasavallan perustuslain 62 artiklan,
            
         
               —
            
            
               ottaa huomioon työjärjestyksen 5 artiklan 2 kohdan, 6 artiklan 1 kohdan ja 9 artiklan,
            
         
               —
            
            
               ottaa huomioon oikeudellisten asioiden valiokunnan mietinnön (A8-0149/2015),
            
         
               A.
            
            
               ottaa huomioon, että Liettuan yleinen syyttäjä on pyytänyt Euroopan parlamentin jäsenen Viktor Uspaskichin parlamentaarisen koskemattomuuden pidättämistä väitettyä rikosta koskevan esitutkinnan yhteydessä;
            
         
               B.
            
            
               ottaa huomioon, että Euroopan unionin erioikeuksista ja vapauksista tehdyssä pöytäkirjassa N:o 7 olevan 9 artiklan mukaan Euroopan parlamentin jäsenillä on oman valtionsa alueella kansanedustajille myönnetty koskemattomuus;
            
         
               C.
            
            
               ottaa huomioon, että Liettuan tasavallan perustuslain 62 artiklan ja Liettuan tasavallan parlamenttia (Seimas) koskevan lain 22 artiklan 3 kohdan mukaan Liettuan parlamentin jäsentä ei ilman parlamentin lupaa voi saattaa rikosoikeudelliseen vastuuseen, eikä häntä saa pidättää eikä hänen vapauttaan muuten rajoittaa, ellei häntä saada kiinni itse teossa (in flagranti);
            
         
               D.
            
            
               ottaa huomioon, että Viktor Uspaskichia syytetään oikeuden halventamisesta Liettuan tasavallan rikoslain 232 artiklan nojalla;
            
         
               E.
            
            
               ottaa huomioon, ettei tarkoitushakuisesta syytteestä (fumus persecutionis) ole todisteita, eli ei ole perusteltua oletusta, että oikeusmenettelyn taustalla on tarkoitus vahingoittaa jäsenen poliittista toimintaa;
            
         
            
               1.
            
            
               päättää pidättää Viktor Uspaskichin koskemattomuuden;
            
         
            
               2.
            
            
               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Liettuan yleiselle syyttäjälle ja Viktor Uspaskichille.
            
         
      (1)  Yhteisöjen tuomioistuimen tuomio 12.5.1964, Wagner v. Fohrmann ja Krier, 101/63, ECLI:EU:C:1964:28, yhteisöjen tuomioistuimen tuomio 10.7.1986, Wybot v. Faure ym., 149/85, ECLI:EU:C:1986:310, yhteisöjen ensimmäisen oikeusasteen tuomioistuimen tuomio 15.10.2008, Mote v. parlamentti, T-345/05, ECLI:EU:T:2008:440, yhteisöjen tuomioistuimen tuomio 21.10.2008, Marra v. De Gregorio ja Clemente, C-200/07 ja C-201/07, ECLI:EU:C:2008:579, unionin yleisen tuomioistuimen tuomio 19.3.2010, Gollnisch v. parlamentti, T-42/06, ECLI:EU:T:2010:102, unionin tuomioistuimen tuomio 6.9.2011, Patriciello, C-163/10, ECLI: EU:C:2011:543 sekä unionin yleisen tuomioistuimen tuomio 17.1.2013, Gollnisch v. parlamentti, T-346/11 ja T-347/11, ECLI:EU:T:2013:23.